Armena

Armena – upė Vidurio Lietuvoje bei Žemaitijoje, Raseinių raj. ir Jurbarko rajonų teritorijoje; Nemuno dešinysis intakas.

Prasideda 4 km į pietus nuo Ariogalos. Teka į pietvakarius Karšuvos žemuma. Įteka į Nemuną 3 km į vakarus nuo Seredžiaus, 4 km žemiau Dubysos žiočių.

Intakai:
 kairysis: Armeniukas, Džikų upelis;
 dešinieji: Gailupys, Žvirgždė, Dvaro upelis, Naužupis, Beržupis.

Slėnis 10–30 m gylio. 11 km nuo ištakos vaga reguliuota. Plotis 3–5 mIX „Lietuvos valsčiai“ monografija Seredžius; Vilnius: Versmė, 2003 m., gylis 0,3–0,5 mIX „Lietuvos valsčiai“ monografija Seredžius; Vilnius: Versmė, 2003 m.. Srovės greitis iki 0,1 m/s. Vidutinis nuolydis 3,0 m/km. Vidutinis debitas 0,40 m³/s. Netoli Klausučių pastatyta Goniūnų užtvanka, kuri yra 28 ha ploto. Žemupio slėnis nuo užtvankos iki žiočių įeina į Panemunių regioninį parką.

Upėvardis siejamas žodžiais arma („skystas kelias, klampynė“), armuo („klampynė, liūnas, bedugnė, arimas“), armena („arimas, dirva“).

 Šaltiniai 

Kategorija:Raseinių rajono upės
Kategorija:Jurbarko rajono upės
Kategorija:Nemuno intakai